Arnold Tulik
Arnold Tulik (4. mai 1911 Anija – 5. veebruar 1990 Tallinn) oli eesti lastekirjanik, kriitik, tõlkija ja ajakirjanik. Tulik lõpetas 1931. aastal Tallinna Reaalkooli. Ta töötas Eesti Riiklikus Kirjastuskeskuses, oli teise maailmasõja ajal Leningradis eestikeelsete raadiosaadete toimetaja, hiljem töötas ajakirjanduses ja Eesti Kirjanike Liidus. Aastatel 1947–1948 oli ta Sirbi peatoimetaja. 1954. aastal visati ta Kirjanike Liidust välja. Aastatel 1933–1937 avaldas ta lastenäidendeid ja rahvatükke, hiljem ilmusid noorsooromaan "Poiss maanteel" ning noorsoojutustused "Ja nad ei tule enam" ja "Tuhanded tõusid". Ta avaldas kirjanduskriitilisi artikleid ja teatriarvustusi ning tõlkis saksa- ja venekeelseid teoseid.